Намеснік старшыні райвыканкама дадаў, што новы праект стане прамым прадаўжэннем гэтай работы. Плануецца пачаць рэалізоўваць стратэгічны план па зніжэнні СО2 з выкарыстаннем энергазберагальных тэхналогій, палепшыць работу муніцыпальных сэрвісных служб у гэтай галіне, а таксама далучыць насельніцтва да гэтых працэсаў і перадаць перадавы досвед іншым зацікаўленым рэгіёнам. “Мы хочам паказаць магчымасці аднаўляльных крыніц энергіі. Вада, сонца, іншыя даступныя нам крыніцы, калі цалкам і не заменяць электраэнергію, то дадуць магчымасць значна скараціць яе расход. У нашым раёне ўжо ёсць нямала такіх прыкладаў. Іх папулярызацыя і разуменне таго, як іх можна прымяняць, важныя, паколькі цэны на энергарэсурсы пастаянна растуць”, — растлумачыў Андрэй Давыдзенка сваё бачанне мэт новага праекта.